"Nad mõlemad käivad ülikoolis. Maria lõpetab tänavu juunis Tartu Ülikooli. Viis aastat õppis. Maria on olnud kaks aastat Hiinas ja hiina keelt õppinud. Talle väga meeldis seal ja läheb Hiinasse  tagasi. Täna ta helistas mulle. Hiinas on väga odav elamine. Väljas söömas käies on odavam kui ise tehes. Kolme toaline korter on ka nii odav. Maria ütles minule, et õpib doktori kraadini välja," kiitis vanaema üht tütardest ja rääkis kohe sama tunnustavate sõnadega ka Tallinna kõrgkoolis õppivast Laurast, kes kavatsevat Hispaaniasse minna. "Seal ei ole sõdasid olnud ja palgad on kõrged. Kui toit odav ja palgad kõrged, siis on paradiis. Küll meil ka hakkab minema pisitasa paremaks," arutles Alma lootusrikkalt,  kui võrdles Eestit sellega, milliseid tagajärgi on 50 aastat kestnud okupatsioon meie maale tekitanud.